**Ministru kabineta noteikumu projekta**

**„Grozījumi Ministru kabineta 2006.gada 21.novembra noteikumos Nr. 948 „Noteikumi par gripas pretepidēmijas pasākumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījumi Ministru kabineta 2006.gada 21.novembra noteikumos Nr. 948 „Noteikumi par gripas pretepidēmijas pasākumiem”” (turpmāk – noteikumu projekts) izdots saskaņā ar Epidemioloģiskās drošības likuma 14.panta pirmās daļas 5.puktu. |
| 2. |  Pašreizējā situācija un problēmas   |  Ministru kabineta 2006.gada 19.decembra noteikumu Nr.1046 "Veselības aprūpes organizēšanas un finansēšanas kārtība"(turpmāk – MK noteikumi Nr.1046) 14.23.8.pakšpunkts nosaka, ka personām ar gripas saslimšanu gripas epidēmijas laikā, ārstniecības personas mājas vizīte tiek apmaksāta no valsts budžeta līdzekļiem.Līdz šim nevienā no spēkā esošajiem tiesību aktiem nav noteikts tiesiskais regulējums attiecībā uz gripas epidēmijas sākumu un beigām.Lai būtu skaidrs tiesiskais regulējums, kā arī, lai varētu īstenot MK noteikumos Nr.1046 noteikto, nepieciešams veikt atbilstošus grozījumus Ministru kabineta 2006.gada 21.novembra noteikumos Nr.948 „Noteikumi par gripas pretepidēmijas pasākumiem” (turpmāk – MK noteikumi), norādot institūciju, kas paziņos par gripas epidēmijas sākumu un beigām valstī. Tā kā, paziņojot par gripas epidēmiju, ir jābalstās uz gripas saslimstības rādītājiem valstī, institūcija, kurai būtu jāveic šī funkcija ir valsts aģentūra „Latvijas Infektoloģijas centrs” (turpmāk - Latvijas Infektoloģijas centrs). Saskaņā ar MK noteikumu 8.8. apakšpunktā noteikto Latvijas Infektoloģijas centrs nodrošina gripas monitoringa datu apkopošanu, operatīvu datu epidemioloģisko analīzi un sabiedrības informēšanu. Lai nodrošinātu valsts aģentūra „Latvijas Infektoloģijas centrs” (turpmāk - Latvijas Infektoloģijas centrs) ticamas un salīdzināmas epidemioloģiskās informācijas, t.sk. arī informāciju par pacienta nāvi, kuram diagnosticēta gripa vai ir pamatotas aizdomas par inficēšanos ar gripas vīrusu, apmaiņu ar Eiropas Savienības dalībvalstu epidemioloģiskās uzraudzības institūcijām un novērtētu gripas epidēmijas smagumu atbilstoši Eiropas slimību profilakses un kontroles centra rekomendācijām, nepieciešams noteikt vienotu ziņošanas formu par nāves gadījumiem no gripas, ko paredz noteikumu projekta 3. un 8.punkts. Saskaņā ar datiem par iepriekšējo 2010.- 2011.gada gripas sezonu, valstī tika reģistrēti 29 nāves gadījumi ar diagnozi gripa.Ņemot vērā, ka vārds „klīnisks” neatbilst MK noteikumu kontekstam, nepieciešams veikt redakcionālas izmaiņas MK noteikumos.Līdz šim MK noteikumu pielikumā nebija piezīmes par iespēju dokumenta noformēt elektroniski. Noteikumu projekts paredz šo iespēju. |
| 3. |  Saistītie politikas ietekmes novērtējumi un pētījumi   | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir noteikt institūciju, kas paziņo par gripas epidēmijas sākumu un gripas epidēmijas beigām valstī.Papildus noteikumu projekts paredz:1. ārstniecības iestādes ziņošanu par pacienta nāvi, kuram diagnosticēta gripa vai ir pamatotas aizdomas par inficēšanos ar gripas vīrusu, aizpildot un nosūtot veidlapu Latvijas Infektoloģijas centram;
2. redakcionālus precizējumus, kā piem., svītrojot vārdu „klīnisks”.

Noteikumu projekts atrisinās šīs anotācijas I sadaļas 2.punktā minētās problēmas pilnībā. |
|  5. |  Projekta izstrādē iesaistītās institūcijas |  Latvijas Infektoloģijas centrs, Latvijas ārstu biedrība, Latvijas Ģimenes ārstu asociācija, Latvijas lauku ģimenes ārstu asociācija, Veselības ekonomikas centrs, Veselības norēķinu centrs.  |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekts skar organizatoriskus jautājumus, kas saistīti ar Latvijas Infektoloģijas centra speciālistu, ārstniecības iestāžu un ģimenes ārstu rīcību gripas gadījumā, sabiedrības pārstāvjus noteikumu projekta izstrādē iesaistīt nebija lietderīgi. |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Ārstniecības iestādes (stacionārās) - 300 |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Visa sabiedrība, kurai tiek sniegta informācija masu mēdijos par gripas epidēmijas sākumu, vēršot uzmanību, ka ārstniecības personas mājas vizītes pie personām ar gripas saslimšanu šajā periodā (līdz gripas epidēmijas beigām) tiek apmaksātas no valsts budžeta līdzekļiem.  |
| 3. | Tiesiskā regulējuma finansiālā ietekme | Veidlapa ir pieejama un aizpildāma elektroniski. Papildus budžeta līdzekļu piesaisti neprasa. |
| 4. | Tiesiskā regulējuma nefinansiālā ietekme | Informācijas sniegšana par gripas epidēmijas sākumu un beigām. Informācijas sniegšana - paziņojums par pacienta nāvi, kuram diagnosticēta gripa vai ir pamatotas aizdomas par inficēšanos ar gripas vīrusu. |
| 5. | Administratīvās procedūras raksturojums  | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
|  |

|  |
| --- |
| **Anotācijas III., IV., V. un VI.** sadaļa – projekts šīs jomas neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  |
| 1. | Projekta izpildē iesaistītās institūcijas | Latvijas Infektoloģijas centrs, Latvijas Ģimenes ārstu asociācija, Lauku Ģimenes ārstu asociācija, Veselības norēķinu centrs, Veselības ekonomikas centrs. |
| 2.  | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija | Projekts šo jomu neskar. |
| 6. | Cita informācija | Nav |

Veselības ministrs J.Bārzdiņš

06.06.2011 13:57

736

Dace Viluma

67876080

dace.viluma@vm.gov.lv